Verkiesing: Bedrogsaak in Grabouw oopgemaakSkermskoot van die uitslag Die burgemeester van die Overberg-distrik-munisipaliteit het ŉ saak van bedrog oopgemaak nadat twee stembusse in ŉ informele nedersetting in Grabouw in die Wes-Kaap opgespoor is. Die twee bokse, wat met die stemdistriknommer 97950011 genommer is, is Saterdag in huis in Rooidakke, Grabouw, opgespoor. Die bokse is glo uit die Wit Huis-stempunt in Wyk 8 van Theewaterskloof-munisipaliteit verwyder. Dit is ŉ substreek van die Overberg-distrik-munisipaliteit. Burgemeester Lincoln de Bruyn het Saterdag ŉ saak by die Grabouw-polisie ingedien. Hy en vier polisiebeamptes het die stembokse by die huis gaan haal. Plaaslike verteenwoordigers van die Onafhanklike Verkiesingskommissie (OVK) is oor die voorval ingelig en die effek op die uitslag van die verkiesing in Grabouw sal ondersoek word. -SAPA